
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în Ciarda Roşie, zona Chevereşului. 
Această deficienţă impune realizarea unor reţele de alimentare cu apă şi canalizare în cartierul Ciarda Roşie, zona Chevereşului .
Menţionăm că în conformitate cu Protocolul de Colaborare nr. S C 2007-5859/13.03.2007 încheiat între Municipiul Timişoara şi cetăţenii domiciliaţi în zona Chevereşului achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi în această zonă.
Valoarea totală a investiţiei ,,Extinderi reţele apă - canal - Ciarda Roşie – zona Chevereşului ”este estimată la 1.039.842 lei (cu TVA), respectiv 276.436 Euro (1 EURO=3,7617 lei la data de 03.03 .2008).

Având în vedere faptul că finanţarea obiectivului ,, Extinderi reţele apă - canal - Ciarda Roşie - zona Chevereşului ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 13/2008 întocmit de S.C.  DELTA PROJECT  S.R.L.

